
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2006 M. GRUODŽIO 22 D. ĮSAKYMO NR. V-1113 „DĖL ASMENS SVEIKATOS PRIEŽIŪROS PASLAUGŲ IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO 

2020 m.  kovo 30  d. Nr.  V-615
Vilnius


Atsižvelgdamas į Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 16 d. sprendimą Nr. V-387 „Dėl sveikatos priežiūros įstaigų darbo organizavimo paskelbus karantiną Lietuvos Respublikos teritorijoje“, taip pat siekdamas užtikrinti asmens sveikatos priežiūros įstaigų finansinės būklės stabilumą sumažėjus jų teikiamų asmens sveikatos priežiūros paslaugų skaičiui karantino laikotarpiu,
p a k e i č i u Lietuvos Respublikos sveikatos apsaugos ministro 2006 m. gruodžio 22 d. įsakymą Nr. V-1113 „Dėl Asmens sveikatos priežiūros paslaugų išlaidų apmokėjimo tvarkos aprašo patvirtinimo“ ir papildau jį 3 punktu:
„. N u s t a t a u, kad:
. mokant už šiuo įsakymu patvirtinto Asmens sveikatos priežiūros paslaugų išlaidų apmokėjimo tvarkos aprašo (toliau – Aprašas) 2 punkte nurodytas asmens sveikatos priežiūros paslaugas, suteiktas nuo 2020  m. kovo 1 d. iki mėnesio, kurį bus atšauktas karantinas, paskutinės dienos, Aprašo nuostatos netaikomos, o asmens sveikatos priežiūros įstaigoms kiekvieną mėnesį mokama 1/12 mokėjimo metu galiojančioje sutartyje, sudarytoje su teritorine ligonių kasa, nurodytos metinės sutartinės sumos, numatytos Aprašo 2 punkte nurodytoms paslaugoms (toliau – metinė sutartinė suma). Jei asmens sveikatos priežiūros įstaiga šiame papunktyje nurodytu laikotarpiu asmens sveikatos priežiūros paslaugų, nurodytų Aprašo 2 punkte, suteikia už didesnę sumą nei 1/12 metinės sutartinės sumos, jai mokama už faktiškai suteiktas asmens sveikatos priežiūros paslaugas;
. mokant už Aprašo 2 punkte nurodytas asmens sveikatos priežiūros paslaugas, suteiktas iki 2020 kovo 1 d. ir nuo kito mėnesio, einančio po karantino atšaukimo mėnesio, pirmosios dienos, Aprašo nuostatos taikomos asmens sveikatos priežiūros įstaigos metinės sutartinės sumos, neįskaitant karantino laikotarpiu pagal šio įsakymo 2 punktą sumokėtos sumos, daliai.“ 



Sveikatos apsaugos ministras 					                                    Aurelijus Veryga

